BKD ต้นทุนพุ่งปรี๊ด! ฉุดกำไร Q3/59 เหลือ 9.78 ลบ.
BKD ต้นทุนพุ่งปรี๊ด! ฉุดกำไร Q3/59 เหลือ 9.78 ลบ. จากปีก่อนกำไร 49.68 ลบ. ขณะที่ช่วง 9 เดือนแรกมีกำไร 56.90 ลบ. ลดลง 55% จากปีก่อนกำไร 126.45 ลบ.
9 พ.ย. 2559

บริษัท พฤกษา เรียลเอสเตท จำกัด (มหาชน) หรือ BKD รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (งบการเงินเฉพาะกิจการ) มีกำไรสุทธิ 9.78 ล้านบาท หรือมีกำไรสุทธิ 0.01 บาทต่อหุ้น ลดลง 80% จากช่วงเดียวกันของปีก่อนที่มีกำไรสุทธิ 49.68 ล้านบาท หรือมีกำไรสุทธิ 0.06 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีต้นทุนเพิ่มขึ้น 181.36 ล้านบาท หลังจากมีการดำเนินการโครงการเพิ่มขึ้น ขณะที่มีค่าเผื่อหนี้สงสัยจะสูงจำนวน 53.42 ล้านบาท ตามนโนบายการตั้งค่าเผื่อหนี้สงสัยจะสูญ
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 56.90 ล้านบาท หรือ 0.06 บาทต่อหุ้น ลดลง 55% จากช่วงเดียวกันของปีก่อนที่มีกำไรสุทธิ 126.45 ล้านบาท หรือ 0.15 บาทต่อหุ้น